ขายกองRMF-LTFเงินผ่อน
เก็บดอกเบี้ย0.69%ต่อเดือนกรุงไทยกลัวน้ำท่วมฉุดยอดซื้อ
30 ต.ค. 2565

เก็บดอกเบี้ย0.69%ต่อเดือนกรุงไทยกลัวน้ำท่วมฉุดยอดซื้อ
บลจ.กรุงไทย หวั่นน้ำท่วมฉุดยอดขาย RMF-LTF ปลายปีหด เร่งคลอดโครงการซื้อกองทุนเงินผ่อนผ่านบัตรเครดิต ดอกเบี้ย 0.5-0.69% ต่อเดือน
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย กล่าวว่า ปีนี้ยอดซื้อกองทุนรวมเพื่อการเลี้ยงชีพ (RMF) และกองทุนรวมหุ้นระยะยาว (LTF) อาจจะยังไม่คึกคักเหมือนกับทุกๆ ปีที่ผ่านมา ที่นักลงทุนส่วนใหญ่จะซื้อกองทุนเพื่อรับสิทธิประโยชน์ทางภาษีในช่วงปลายปี เนื่องจากปัญหาอุทกภัยในหลายๆ จังหวัด รวมทั้งกรุงเทพมหานคร (กทม.)
“บริษัทได้เตรียมแนวทางช่วยเหลือผู้ลงทุน โดยการจับมือกับพันธมิตรบัตรเครดิต ให้นักลงทุนที่ซื้อหน่วยลงทุนผ่านบัตรเครดิตสามารถผ่อนชำระค่าซื้อหน่วยลงทุนเป็นรายเดือนได้ เพื่อเป็นอีกทางเลือกหนึ่งในการลงทุนที่น่าสนใจ เพราะสามารถขยายระยะเวลาในการชำระเงิน เพื่อนักลงทุนได้รับสิทธิประโยชน์ทางภาษีและยังได้รับผลตอบแทนจากการลงทุนในแต่ละกองทุน” นายสมชัย กล่าว
ทั้งนี้ นักลงทุนที่ชำระค่าซื้อหน่วยลงทุนผ่านบัตรเครดิตเคทีซี สามารถผ่อนชำระได้ทั้งกองทุน RMF และ LTF ได้นานสูงสุด 10 เดือน โดยคิดอัตราดอกเบี้ย 0.69% ต่อเดือน 
ขณะที่นักลงทุนที่ชำระค่าหน่วยลงทุน (เฉพาะกองทุน LTF) ผ่านบัตรเครดิต ซิตี้แบงก์ สามารถผ่อน 0% นาน 3 เดือน และ 4 เดือนขึ้นไป คิดอัตราดอกเบี้ย 0.5% ต่อเดือน และบัตรในเครือกรุงศรี อัตราดอกเบี้ย 0.55% ต่อเดือน และเทสโก้ โลตัส อัตราดอกเบี้ย 0.5% ต่อเดือน 
นอกจากนี้ นักลงทุนยังได้รับโปรโมชันทั้งในส่วนของ บลจ.กรุงไทย และรับโปรโมชันของบัตรเครดิตแต่ละบริษัทที่เข้าร่วมรายการ 
พร้อมกันนี้ บลจ.กรุงไทย เปิดขายกองทุนเปิดกรุงไทยธนทรัพย์ บี 20 ตั้งแต่วันที่ 2229 พ.ย. อายุโครงการ 3 เดือน โดยคาดว่า ฃผลตอบแทนสุทธิ ฃฃฃประมาณ 3.25% ต่อปี โดยเน้นลงทุนในตราสารการเงินระยะสั้นของสถาบันการเงินและบริษัทเอกชนทั้งในและต่างประเทศ โดยป้องกันความเสี่ยงจากอัตราแลกเปลี่ยนทั้งจำนวน 
“อัตราผลตอบแทนของพันธ บัตรภาครัฐทยอยปรับลดลง สะท้อนว่าจะมีการปรับลดอัตราดอกเบี้ยนโยบายอย่างน้อย 0.25% ในปลายเดือน พ.ย.นี้ และในการประชุมครั้งถัดไปในเดือน ม.ค. 2555” นายสมชัย กล่าว